CELEX: 62010FN0075
Language: mt
Date: 2010-09-10 00:00:00
Title: Kawża F-75/10: Rikors ippreżentat fl- 10 ta’ Settembru 2010 — Scheefer vs Il-Parlament

6.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/64
            
         Rikors ippreżentat fl-10 ta’ Settembru 2010 — Scheefer vs Il-Parlament
   (Kawża F-75/10)
   ()
   2010/C 301/103
   Lingwa tal-kawża: il-Franċiż
   
      Partijiet
   
   
      Rikorrenti: Séverine Scheefer (Lussemburgu, il-Lussemburgu) (rappreżentant: C. L’Hote-Tissier, avukat)
   
      Konvenut: Il-Parlament Ewropew
   
      Suġġett
   
   Annullament tad-deċiżjonijiet tal-konvenut li jirrifjutaw li jagħtu deċiżjoni motivata fir-rigward tas-sitwazzjoni ġuridika tar-rikorrenti u li jirrifjutaw in fine ir-riklassifikazzjoni tal-kuntratt ta’ membru tal-persunal temporanju tar-rikorrenti għal impjieg għal perijodu indeterminat skont l-Artikolu 8(1) tal-Kondizzjonijiet tal-impjieg, kif ukoll il-kumpens għad-dannu mġarrab mir-rikorrenti.
   
      Talbiet tar-rikorrenti
   
   
               —
            
            
               jissospendi l-proċeduri quddiemu sakemm tingħata d-deċiżjoni fil-Kawża F-105/09 li tinsab pendenti quddiem it-Tribunal għas-Servizz Pubbliku tal-Unjoni Ewropea;
            
         
               —
            
            
               inkella jannulla d-deċiżjonijiet tal-11 ta’ Frar 2010 u tal-10 ta’ Ġunju 2010 li permezz tagħhom il-Parlament irrifjuta, billi sempliċiment irrefera għall-ittra tiegħu tat-12 ta’ Ottubru 2009, li jagħti deċiżjoni motivata fir-rigward tas-sitwazzjoni ġuridika tar-rikorrenti kif ukoll, in fine, minkejja żewġ tiġdid suċċesivi, ir-riklassifikazzjoni tal-kuntratt ta’ membru tal-persunal temporanju tar-rikorrenti għal kuntratt għal perijodu indeterminat;
            
         
               —
            
            
               jannulla d-deċiżjoni tal-Parlament tat-12 ta’ Frar 2009;
            
         
               —
            
            
               jannulla d-deċiżjoni tal-Parlament tat-12 ta’ Ottubru 2009;
            
         
               —
            
            
               jannulla l-klassifikazzjoni ġuridika tal-kuntratt inizjali kif ukoll id-data tal-iskadenza tiegħu, stabbilita għall-31 ta’ Marzu 2009;
            
         
               —
            
            
               għaldaqstant jirriklassifika l-impjieg tar-rikorrenti bħala impjieg għal perijodu indeterminat;
            
         
               —
            
            
               jikkumpensa d-dannu mġarrab mir-rikorrenti minħabba l-aġir tal-Parlament;
            
         
               —
            
            
               sussidjarjament, u fil-każ remot li t-Tribunal għas-Servizz Pubbliku jasal għall-konklużjoni li minkejja li sar kuntratt għal impjieg għal perijodu indeterminat, ir-relazzjoni ta’ xogħol kienet spiċċat — li ma hux aċċettat-, jagħti danni għal xoljiment abbużiv tar-rabta kuntrattwali;
            
         
               —
            
            
               b’mod iktar sussidjarju, u fil-każ remot li t-Tribunal għas-Servizz Pubbliku jasal għall-konklużjoni li l-ebda riklassifikazzjoni ma hija possibbli — li ma hux aċċettat-, jagħti danni għad-dannu mġarrab mir-rikorrenti minħabba l-aġir żbaljat tal-Parlament Ewropew;
            
         
               —
            
            
               jirriżerva lir-rikorrenti d-drittijiet, ir-rimedji, il-mezzi u l-azzjonijiet l-oħra kollha, u b’mod partikolari l-kundanna mill-Parlament għad-danni konnessi mad-dannu mġarrab;
            
         
               —
            
            
               jikkundanna lill-Parlament Ewropew għall-ispejjeż.